wannaphong/clean_thaiwikipedia huggingface dataset:
# Nepenthes sibuyanensis
Nepenthes sibuyanensis เป็นหม้อข้าวหม้อแกงลิงถิ่นเดียวของเกาะซิบูยัน (Sibuyan) ในประเทศฟิลิปปินส์ ชื่อของหม้อข้าวหม้อแกงลิงชนิดนี้ถูกตั้งตามชื่อเกาะ

 ลักษณะทางพฤกษศาสตร์ 

N. sibuyanensis มีลำต้นยาว 1.5 ม.Mann, P. 1998. A trip to the Philippines. Carnivorous Plant Newsletter 27(1): 6–11. มีเส้นผ่าศูนย์กลาง 8 มม. ปล้องยาว 1.5 ซม. เป็นทรงกระบอกเมื่อตัดขวาง

ใบแคบคล้ายแผ่นหนัง ไร้ก้าน แผ่นใบรูปใบหอกถึงเป็นรูปพายเล็กน้อย ยาวได้ถึง 18 ซม. กว้าง 5 ซม. แผ่นใบปลายแหลม สอบเรียวไปทางฐาน ขอบเป็นครีบคู่ยื่นไปสองในสามของปล้อง มีเส้นใบตามยาว 5-6 เส้นในแต่ละด้านของเส้นกลางใบ สายดิ่งยาว 1-2 เท่าของความยาวหม้อ กว้าง 9 มม.

thumb|left|หม้อบนที่หาดูได้ยาก

หม้อล่างรูปไข่ถึงรูปกรวย อาจสูงถึง 26 ซม. กว้าง 15 ซม. หม้อบนไม่ค่อยจะถูกสร้างขึ้นมานัก มีขนาดเล็กกว่า และสีจากกว่าหม้อล่าง มีสันคู่ด้านหน้าของหม้อ บางครั้งจะเป็นปีกตะเข็บ (กว้าง ≤3 มม.de) เมื่อเข้าใกล้เพอริสโตม ปากรูปไข่ เฉียงตามแนวนอนเล็กน้อย เพอริสโตมเป็นทรงกระบอก ยกตัวไปทางคอ กว้าง 20 มม. มีสัน (สูง ≤1 มม.) เว้นระยะห่างต่อสัน 2 มม. ฟันเรียงตัวที่ขอบด้านในของเพอริสโตม ยาว 4 มม. มีต่อมปกคลุมพื้นผิวด้านในของหม้อ ต่อมมีเส้นผ่าศูนย์กลาง 0.8 มม. มีความหนาแน่น 200-500 ต่อมต่อตารางเซนติเมตร ฝารูปไข่-รูปหัวใจกว้าง ยาว 8 ซม. กว้าง 6.5 ซม. ปลายมล ไม่มีรยางค์ มีต่อมรูปไข่ (เส้นผ่าศูนย์กลาง ≤1 มม.) หนาแน่นตรงกลางผิวใต้ฝา มีเดือยรูปเส้นด้าย (ยาว ≤3 มม.) ที่ฐานฝา

N. sibuyanensis มีช่อดอกแบบกระจะ ในช่อดอกเพศผู้ ก้านช่อดอกยาวอย่างน้อย 18 ซม. แกนกลางยาว 15 ซม. ก้านดอกย่อยมีหนึ่งดอก ยาว 14 มม. ไม่มีใบประดับ กลีบรวมรูปขอบขนาน ป้าน ยาวประมาณ 3 มม. เกสรเพศผู้กลม ยาว 5 มม. อับเรณูเรียงชั้นเดียว ผลยาว 22 มม. รูปใบหอก (กว้าง ≤4 มม.) เมล็ดยาว 8 มม. รูปเส้นด้าย

ช่อดอกมีสิ่งปกคลุมแนบแน่น ปกคลุมหนาแน่น เป็นขนรูปดาว เส้าเกสรเกสรเพศผู้ปกคลุมด้วยขนสั้น ส่วนอื่นเกลี้ยงไม่มีขนNerz, J., P. Mann, T. Alt & T. Smith 1998. Nepenthes sibuyanensis, a new Nepenthes from Sibuyan, a remote island of the Philippines. Carnivorous Plant Newsletter 27(1): 18–23.

ใบสีค่อนข้างเหลืองถึงเขียวเข้ม เส้นกลางใบสีเขียวอ่อน ลำต้นและขอบแผ่นใบอาจมีสีค่อนข้างแดง หม้อล่างสีค่อนข้างเหลืองถึงสีแดง อาจมีจุดสีแดงกระจายตัวบนหม้อ (เส้นผ่าศูนย์กลาง ≤10 มม.) ต่ำกว่าเพอริสโตม เพอริสโตมมีสีเข้มกว่าตัวหม้อ ปกติเป็นสีแดงแดงเข้มถึงดำ ฝาสีค่อนข้างเหลืองถึงส้ม หม้อบนสีค่อนข้างขาว ตัวอย่างในหอพรรณไม้มีสีน้ำตาลอ่อนถึงแดง
# โอตโต ฟัน เฟน
โอตโต ฟัน เฟน  หรือ อ็อกตาวิอุส ไวนิอุส (ราว ค.ศ. 1556 - 6 พฤษภาคม ค.ศ. 1629) เป็นจิตรกรและนักวาดลายเส้นชาวดัตช์ของยุคทองของเนเธอร์แลนด์ในคริสต์ศตวรรษที่ 16 และ 17 ฟัน เฟนทำงานส่วนใหญ่ในบริเวณแอนต์เวิร์ปและบรัสเซลส์ และเป็นที่รู้จักกันว่ามีห้องเขียนภาพใหญ่โตในแอนต์เวิร์ปที่สร้างงานหนังสือประกอบภาพเอ็มเบล็ม (Emblem book) หลายเล่ม และเป็นอาจารย์ของเปเตอร์ เปาล์ รือเบินส์ระหว่างปี ค.ศ. 1594/1595 ถึงปี ค.ศ. 1598 บทบาททางด้านความรู้เกี่ยวกับลัทธิมนุษยนิยมคลาสสิกมีอิทธิพลต่อมาในงานเขียนของรือเบินส์Belkin (1998): 26–28. ผู้ที่ต่อมาก็กลายเป็นผู้มีความเชี่ยวชาญในด้านเดียวกัน
# คาร์ล เออร์บัน
คาร์ล เออร์บัน  เกิดเมื่อวันที่ 7 มิถุนายน ค.ศ. 1972 เป็นนักแสดงจากนิวซีแลนด์

เขาเป็นที่รู้จักจากบทบาทเอโอแมร์ ในภาพยนตร์ภาค 2 และภาค 3 ของภาพยนตร์ไตรภาคโดยปีเตอร์ แจ็กสัน ชุด เดอะลอร์ดออฟเดอะริงส์ และรับบท ดร. ลีโอนาร์ด แม็กคอย ในภาพยนตร์ปี 2009 เรื่อง Star Trek เขายังรับบทวาโก ใน The Chronicles of Riddick และรับบทนักฆ่ารัสเซีย คิริลล์ ใน The Bourne Supremacy เขายังยังได้รับรางวัลการแสดงจากบทบาทในภาพยนตร์นิวซีแลนด์เรื่อง The Price of Milk และ Out of the Blue
# ศิรัฐ วิทยถาวรวงศ์
ศิรัฐ วิทยถาวรวงศ์  เป็นนักแสดงชาวไทย มีผลงานการแสดงช่วงเริ่มเข้าวงการจากภาพยนตร์เรื่อง 32 ธันวา ก่อนจะเป็นหนึ่งในผู้เข้ารอบ 50 คน หนุ่มโสดคลีโอปี 2010 www.cleothailand.com

 ประวัติ 
ศิรัฐ วิทยถาวรวงศ์ เกิดเมื่อวันที่ 24 กันยายน  พ.ศ. 2529 ที่กรุงเทพมหานคร จบการศึกษาชั้นมัธยมศึกษาจากโรงเรียนนวมินทราชินูทิศ สตรีวิทยา พุทธมณฑล (สายวิทยาศาสตร์-คณิตศาสตร์) จบระดับปริญญาตรี คณะบริหารธุรกิจ สาขาวิชาการบริหารทั่วไป มหาวิทยาลัยรามคำแหง

ปัจจุบัน ศิรัฐ แต่งงานแล้วกับนักแสดงสาว  ใบปอ-ชาลินี บุนนาค นักแสดงจากภาพยนตร์เรื่อง “เลิฟ จุลินทรีย์ รักมันใหญ่มาก” ได้คลอดลูกสาวเป็นที่เรียบร้อยแล้วเมื่อวันที่ 31 พฤษภาคม 2559 ที่ผ่านมา ที่โรงพยาบาลพญาไท 2 พร้อมตั้งชื่อลูกสาวว่า “น้องข้าวเช้า” ด้วยน้ำหนัก 2,320 กรัม

 ผลงาน 
 ละครโทรทัศน์  
 2553 รักล้นๆ 9 คน 4 คู่ (ช่อง 9)
 2557 จูบ Kiss Me WorkPointTV
 2558 เทวดาฟันน้ำนม (ช่อง 7)
 2558 เลื่อมสลับลาย (ช่อง 7)
 2560 แหวนปราบมาร (ช่อง 7)

 ภาพยนตร์ 
 2552 32 ธันวา รับบท หนุ่ม
 2553 สุดเขตสเลดเป็ด รับบท ก้อง
 2555 วาเลนไทน์ สวีทตี้ รับบท ต๊อก

 มิวสิควิดีโอ  
 ที่ว่างของความเสียใจ ศิลปิน NUTTY (2553)
 ห่าง ๆ ไม่ต่างจากเลิก  ศิลปิน อุ๋ม วฤตดา ภิรมย์ภักดี  (2553)
 คำขอครั้งสุดท้าย ศิลปิน ซาซ่า (2553)
 แฟนดีดี ศิลปิน เนย ซินญอริต้า (2554)
# มอยเร
เทพีมอยเร (,) เป็นเทพีในตำนานเทพเจ้ากรีก บุตรีแห่งเทพซุสและเทพีเทมิส เป็นเทพีสามองค์ที่เป็นบุคลาธิษฐานของพรหมลิขิต ที่เทียบเท่ากับเทพีพาร์เซ (Parcae) ในตำนานเทพเจ้าโรมัน หรือเทพีนอร์นส์ (Norns) ในในตำนานเทพเจ้าเยอรมัน 

คำว่า “Μoira” ในภาษากรีก  แปลตรงตัวว่าส่วนหนึ่ง ซึ่งเมื่อขยายส่วนออกไปแล้วก็เป็นชีวิตหรือพรหมลิขิต เทพีมอยเรควบคุมยานด้ายแห่งโชคชะตาของชีวิตของมนุษย์เดินดินทุกคนตั้งแต่เกิดจนตาย

โคลโท (Clotho) มีหน้าที่ปั่นเส้นด้ายแห่งชีวิต (กำเนิดชีวิต)

แลกคีลิศ (Lachesis) มีหน้าที่เป็นผู้ทอดเส้นด้าย (จากวัยเด็กไปถึงวัยชรา)

อโทรพอส (Atropos) มีหน้าที่ตัดเส้นด้าย (หมดเวลาบนโลก)
# ลี แวน คลีฟ
ลี แวน คลีฟ  (9 มกราคม ค.ศ. 1925 - 16 ธันวาคม ค.ศ. 1989) เป็นนักแสดงชาวอเมริกัน เจ้าของฉายา "ไอ้หน้าผี" โดยมากแสดงในภาพยนตร์ตะวันตกและภาพยนตร์แอ็กชัน ด้วยรูปหน้าคมและตาคมทำให้เขารับบทเป็นตัวร้ายในภาพยนตร์ ถึงแม้ต่อมาระยะหลังเขาจะได้รับบทเป็นตัวเอง อย่างเช่นรับบทนำร่วมในบทอดีตพันเอก ในเรื่อง For a Few Dollars More
# สยึ๋มกึ๋ย
สยึ๋มกึ๋ย เป็นภาพยนตร์ไทยโดยไท เอ็นเตอร์เทนเมนต์ ที่ออกฉายเมื่อปี พ.ศ. 2534 กำกับโดยธนิตย์ จิตนุกูล นำแสดงโดย สุรศักดิ์ วงษ์ไทย, วัชระ ปานเอี่ยม, วาสนา พูนผล ประสบความสำเร็จทำรายได้ 18 ล้านบาท และยังได้รับรางวัลตุ๊กตาทองในสาขาเทคนิคการแต่งหน้ายอดเยี่ยม ภาพยนตร์ยังมีภาคต่อในชื่อ กึ๋ยทู สยึมกึ๋ย 2 ออกฉายในปี พ.ศ. 2538"10 ปี ไท เอนเตอร์เทนเม้นท์", นิตยสารอานนท์ ฉบับธันวาคม 2536-มกราคม 2537 หน้า 152-157 และได้ทำภาคต่ออีกครั้ง ในชื่อ แก๊งค์ตบผี ออกฉายในปี พ.ศ. 2555

 ละครโทรทัศน์ 

สยึมกึ๋ยส์  เป็นละครโทรทัศน์ของไทย ผลิตโดย บริษัท ทีวี ธันเดอร์ จำกัด (มหาชน) สร้างจากบทประพันธ์ของ ธนิตย์ จิตต์นุกุล และบทโทรทัศน์ พิง ลำพระเพลิง นำแสดงโดย สราวุฒิ พุ่มทอง, นาเดีย โสณกุล กำกับการแสดงโดย ชัชวาล ศาสวัตกลูน ออกอากาศทาง ช่อง 3 โดยออกอากาศทุกวันเสาร์และอาทิตย์ เวลา 10.00-10.45 น. (ละครช่วงเช้าทีวีธันเดอร์) เริ่มตอนแรกวันที่ พ.ศ. 2545 ต่อจากละครเรื่อง วัยฝัน วันรัก

 งานสร้าง 

 นักแสดง 
 นักแสดงหลัก 
 นักแสดง  แสดงเป็น  บุคลิกตัวละคร สราวุฒิ พุ่มทอง    นาเดีย โสณกุล  อรอุมา  

นักแสดงสมทบ
 นักแสดง  แสดงเป็น  บุคลิกตัวละคร ณภัทร ปัทมสิงห์ ณ อยุธยา   ศรีพรรณ ชื่นชมบูรณ์  ชบา   ธนัท ตันอนุชิตติกุล อำ   ศิริญญา กุตตะนันท์   โอลิเวอร์ พูพาร์ท    ดุสิตา อนุชิตชาญชัย    อนันต์ บุนนาค    ดีใจ ดีดีดี     โน้ต เชิญยิ้ม    ธงชัย ประสงค์สันติ
# บุญข้าวจี่
ทำบุญข้าวจี่ วันเพ็ญเดือน 3 เป็นวันมาฆบูชา รุ่งขึ้นวันแรม 1 ค่ำก็ถวายข้าวจี่ เรียกว่าวันทำบุญเนื่องในวันมาฆบูชานั่นเอง ข้าวจี่คือเอาข้าวเหนียวปั้นเป็นก้อนเอาไม้เสียบย่างไฟเหมือนไก่ย่าง เมื่อข้าวสุกเกรียมแล้วก็เอาไข่ซึ่งตีไว้แล้วทาแล้วย่างซ้ำอีกกลายเป็นไข่เคลือบข้าวเหนียว เสร็จแล้วถอดไม้ออกแล้วเอาน้ำอ้อยหรือน้ำตาลที่เป็นก้อนยัดใส่แทนกลายเป็นข้าวเหนียวยัดไส้ แล้วถวายพระเณรฉันตอนเช้า ส่วนมากชาวบ้านจะรีบทำแต่เช้ามืด พอสว่างก็ลงศาลาการเปรียญ (ชาวบ้านเรียกหอแจก) นิมนต์พระเณรเจริญพระพุทธมนต์แล้วฉัน เป็นทั้งงานบุญและงานรื่นเริงประจำแต่ละหมู่บ้าน เพราะได้ทำข้าวจี่ไปถวายพระหลังจากพระฉันแล้วก็เลี้ยงกันเองสนุกสนาน มีคำพังเพยอีสานว่าข้าวจี่

"เดือนสามค้อยเจ้าหัวคอยปั้นเข้าจี่ เข้าจี่บ่ใส่น้ำอ้อยจัวน้อยเช็ดน้ำตา"

เดือนนี้ชาวนาส่วนใหญ่ถือกันตั้งแต่โบราณมาว่าเป็นเดือนสู่ขวัญข้าว คือมีการถวายข้าวเปลือกพระและนิยมทำบุญบ้าน สวดมนต์เสร็จพิธีสงฆ์ แล้วก็สู่ขวัญข้าวตามธรรมเนียมพราหมณ์ บางบ้านก็ทำเล็กน้อยพอเป็นพิธี คือเอาข้าวไปถวายสงฆ์แล้วทำพิธีตุ้มปากเล้าเล็กน้อยเป็นการบูชาคุณของข้าวในเล้าหรือยุ้ง

"เถิงเมื่อเดือนสามได้จงพากันทำเข้าจี่ ไปถวายสงฆเจ้าเอาแท้หมู่บุญ"

ทั้งนี้ประเพณีบุญข้าวจี่จัดขึ้นโดยทั่วไปในภาคอีสาน โดยเฉพาะบริเวณแถบ อ.พังโคน และ อ.สว่างแดนดิน จังหวัดสกลนคร โดยจะมีการทำบุญและกิจกรรมการละเล่นต่าง ๆ ในงานปฏิทินท่องเที่ยวงานประเพณี ปี 2553(สกลนคร นครพนม มุกดาหาร)
# ซ็องลิส (จังหวัดอวซ)
ซ็องลิส (,) เป็นเมืองในจังหวัดอวซในแคว้นปีการ์ดีในประเทศฝรั่งเศส เมืองซ็องลิสตั้งอยู่บนฝั่งแม่น้ำนอแน็ตซึ่งเป็นแควย่อยของแม่น้ำอวซทางตอนเหนือของฝรั่งเศส และทางตะวันออกของกรุงปารีส ซ็องลิสเดิมเป็นเมืองโรมันโบราณชื่อ “เอากุสโตมากุส” (Augustomagus) และต่อมาเปลี่ยนเป็น “กีวีตัสซิลวาเนกตีอุม” (Civitas Silvanectium หรือ เมืองแห่งซิลวาเนกติส) 

ซ็องลิสเป็นที่ตั้งของมหาวิหารน็อทร์-ดามแห่งซ็องลิสCatholic Hierarchy: Diocese of Senlis
# พริกขี้หนูกับหมูแฮม
พริกขี้หนูกับหมูแฮม เป็นภาพยนตร์ไทยโดยไท เอ็นเตอร์เทนเมนต์ ที่ออกฉายเมื่อวันที่ 2 กันยายน พ.ศ. 2532  กำกับโดยสมจริง ศรีสุภาพ นำแสดงโดยขจรศักดิ์ รัตนนิสสัย และจันทร์จิรา จูแจ้ง ภาพยนตร์ทำรายได้ 6 ล้านบาท"10 ปี ไท เอนเตอร์เทนเม้นท์", นิตยสารอานนท์ ฉบับธันวาคม 2536-มกราคม 2537 หน้า 152-157 ได้รับรางวัลเกียรติยศในงานมหกรรมภาพยนตร์เอเซียนแปซิฟิก ได้รับรางวัลแต่งผมและแต่งหน้ายอดเยี่ยม รางวัลพระสุรัสวดี ปี 2532 และมีเพลงประกอบภาพยนตร์คือเพลง "เติมใจให้กัน" แต่งโดย ศุ บุญเลี้ยง ทำนอง-เรียบเรียงโดย สินนภา สารสาส และขับร้องโดย มัม ลาโคนิค

ภาพยนตร์ถ่ายทำที่เมืองซานฟรานซิสโก สหรัฐอเมริกา โดยเป็นเรื่องการใช้ชีวิตของคนไทยในสหรัฐอเมริกา สมจริงได้ร่วมเขียนบทกับชนินทรซึ่งเคยร่วมงานในภาพยนตร์ รักแรกอุ้ม โดยอาศัยการหาข้อมูลจากเรื่องสั้น นิยายและบันทึกต่าง ๆ ที่มีเรื่องราวของโรบินฮูด สมจริงได้มาถึงสหรัฐอเมริกาก่อนนาน 2 เดือนก่อนถ่ายทำ จึงได้เพิ่มเติมเนื้อหาบทเพิ่มขึ้น เช่นไปเจอเด็กผู้หญิงที่ชอบมายืนที่ทะเลแห่งหนึ่งที่ซานฟรานซิสโกเพราะเป็นมหาสมุทรแปซิฟิกซึ่งเชื่อมถึงประเทศไทยได้ โดยจะมาทุกครั้งที่คิดถึงประเทศไทย แต่จากการที่สำนักงานตรวจคนเข้าเมืองในลอสแอนเจลิสย้ายที่ทำการทำให้วีซ่าของทีมงานหาย จำเป็นต้องเลื่อนกำหนดถ่ายทำไปอีกหนึ่งเดือน จากนั้นใช้เวลาถ่ายทำในซานฟรานซิสโกนานหนึ่งเดือน โดยก่อนหน้าเปิดกล้อง ยุทธนา มุกดาสนิทได้มาฝึกสอนการแสดงให้กับ จันจิรา จูแจ้ง ส่วนการใช้เสียงเล่าเหตุการณ์ที่นางเอกเขียนจดหมายไปถึงเพื่อนที่เมืองไทยอ่านนั้น ไม่ได้ใช้นักพากษ์เสียง แต่ใช้เสียงของจันจิรา เป็นสิ่งที่คนทำหนังรายอื่นไม่ทำกันในยุคนั้น เพราะกลัวพากษ์ไม่ดี และที่พิเศษคือ ได้อัดบรรยากาศเสียงกลับมาด้วย นอกจากนั้นยังถ่ายทำที่โรงถ่ายอัศวิน ซึ่งเป็นฉากภายในบ้านที่ถูกจัดแต่งขึ้นมาจากที่กำหนดไว้ว่าจะเสร็จภายใน 7 วันแต่เป็นว่าต้องถ่ายทั้งหมด 17 วันนิตยสารบันเทิงคดี ฉบับที่ 3 สิงหาคม 2532 หน้า 60-63

ต่อมาสมจริง ศรีสุภาพ นำมาสร้างเป็นละครโทรทัศน์อีกด้วย นำแสดงโดยลลิตา ปัญโญภาส และสหรัถ สังคปรีชา ออกอากาศทาง ช่อง 3 เมื่อปี พ.ศ. 2538 

ในปี พ.ศ. 2557 วงโพลีแคตได้ปล่อยเพลง "เพื่อนไม่จริง", "เวลาเธอยิ้ม" และเพลง "พบกันใหม่?" ออกมาถึง 3 เพลงพร้อมกัน โดยนำภาพจากภาพยนตร์เรื่องนี้มาตัดต่อและเรียบเรียงใหม่เป็นมิวสิกวิดีโอhttp://www.naewna.com/entertain/129061 ในปี พ.ศ. 2562 ครบรอบการออกฉาย 30 ปีของภาพยนตร์ ได้นำภาพยนตร์มารีมาสเตอร์และกลับมาออกฉายในโรงภาพยนตร์อีกครั้ง

 รายชื่อนักแสดงและการสร้าง 
 ปี  พ.ศ. 2532  พ.ศ. 2538 รูปแบบการสร้าง   ภาพยนตร์  ละครโทรทัศน์ ช่อง 3  ผู้สร้าง  ไท เอ็นเตอร์เทนเมนต์  บรอดคาซท์ ไทย เทเลวิชั่น  บทการแสดง  สมจริง ศรีสุภาพชนินทร ประเสริฐประศาสน์  ชนินทร ประเสริฐประศาสน์   ผู้กำกับการแสดง สมจริง ศรีสุภาพ จอน  ขจรศักดิ์ รัตนนิสสัย  สหรัถ สังคปรีชา   พิม  จันทร์จิรา จูแจ้ง  ลลิตา ปัญโญภาส    พอูน  มยุรา ธนะบุตร  ดวงตา ตุงคะมณี นัท  สุขเกษม จาวยนต์  วรวุฒิ นิยมทรัพย์ เปรมมิกา  ชนานา นุตาคม  แพท  จามจุรี เชิดโฉม   มะลิวัลย์ ยุวดี ไทยหิรัญ  ดารณีนุช ปสุตนาวิน ป้าศรี  จุรี โอศิริ   จุรี โอศิริ  หนูแดง  สุดาพร ช่วยบำรุงยุวดี เรืองฉาย แม่ของพิม   ดวงใจ หทัยกาญจน์ พ่อของพิม   ไพโรจน์ ใจสิงห์
# Nepenthes × trusmadiensis
Nepenthes × trusmadiensis (ได้ชื่อตามภูเขาตรุส มาดี (Trus Madi)) หรือ Trus Madi Pitcher-Plant,Phillipps, A. & A. Lamb 1996. Pitcher-Plants of Borneo. Natural History Publications (Borneo), Kota Kinabalu. เป็นลูกผสมตามธรรมชาติของหม้อข้าวหม้อแกงลิงที่มีชื่อเสียงสองชนิดของบอร์เนียวคือ N. lowii และ N. macrophylla N. × trusmadiensis ถูกจำกัดอยู่ในภูเขาตรุส มาดีเท่านั้นเพราะเป็นที่เดียวที่พ่อและแม่อยู่ที่เดียวกันClarke, C.M. 1997. Nepenthes of Borneo. Natural History Publications (Borneo), Kota Kinabalu.

 ลักษณะทางพฤกษศาสตร์ 
thumb|left|ลำต้นเลื้อยไต่
N. × trusmadiensis มีใบแบบมีก้านใบ ยาวถึง 50 ซม. เป็นหนึ่งในหม้อข้าวหม้อแกงลิงที่มีหม้อขนาดใหญ่ที่สุดในบอร์เนียวBriggs, J.G.R. 1984. The discovery of Nepenthes × trusmadiensis—an impressive new pitcher-plant. Malaysian Naturalist 38(2): 13–15, 18–19.Briggs, J.G.R. 1988. Mountains of Malaysia: A Practical Guide and Manual. Longman Malaysia, Kuala Lumpur. สูง 35 ซม. มีลักษณะอยู่กึ่งกลางระหว่างพ่อและแม่ ฝาถึงปากคล้ายกับ N. lowii และมีแผ่นสั้นๆใต้ฝา เพอริสโตมมีสันและฟันยื่นออกมาเห็นได้ชัด แต่ไม่เท่ากับ N. macrophyllaClarke, C.M. 2001. A Guide to the Pitcher Plants of Sabah. Natural History Publications (Borneo), Kota Kinabalu.

ช่อดอกของ N. × trusmadiensis ยาวถึง 50 ซม.มี 2 ดอกบนก้านดอกย่อย ถึงจะมีหม้อขนาดใหญ่ แต่ลูกผสมนี้ไม่ได้มีโครงสร้างใหญ่ตามไปด้วย

 นิเวศวิทยา 
N. × trusmadiensis ถูกจำกัดอยู่ในสันเขาของภูเขาตรุส มาดี พบที่ระดับความสูง 2500 ถึง 2600 ม.จากระดับน้ำทะเล
# รายชื่อธงในประเทศไอร์แลนด์
บทความนี้ว่าด้วยธงต่าง ๆ ในประเทศไอร์แลนด์โดยสังเขป สำหรับข้อมูลเพิ่มเติมเกี่ยวกับธงชาติ สามารถศึกษาได้จากบทความธงชาติไอร์แลนด์

 ธงชาติ 
FlagDateUseDescription border|100px  พ.ศ. 2462 –  ธงชาติไอร์แลนด์  ธงสามสีสามแถบแนวตั้ง พื้นสีเขียว สีขาว และสีส้ม

 ธงประจำตำแหน่ง 
FlagDateUseDescription border|100px  พ.ศ. 2085 – 2344  ธงมหาราชแห่งไอร์แลนด์  ธงพื้นสีนำเงิน กลางผืนธงมีรูปพิณฝรั่งสีทองวาง border|100px  พ.ศ. 2488 –  ธงประธานาธิบดีแห่งสาธารณรัฐไอร์แลนด์  ธงพื้นสีนำเงิน กลางผืนธงมีรูปพิณฝรั่งสีทองวาง

 ธงราชการทหาร 
FlagDateUseDescription border|100px   ค.ศ. 1700 - 1916  ธงฉานกองทัพเรือไอร์แลนด์  ธงพื้นสีเขียว กลางผืนธงมีรูปพิณฝรั่งสีทองวาง border|100px   ธงฉานกองทัพเรือไอร์แลนด์  ธงพื้นสีเขียว กลางผืนธงมีรูปพิณฝรั่งสีทองวาง

 ธงเรือ 
FlagDateUseDescription border|100px  ค.ศ. 1701 - 1800  ธงเรือเขียว (Green Ensign)  ธงสำหรับเรือค้าขายของไอร์แลนด์ พื้นธงสีเขียวมีรูปพิณแห่งไอร์แลนด์สีเหลือง ที่มุมธงบนด้านคันธงมีธงกางเขนแห่งเซนต์จอร์จ 100px|border  ค.ศ. 1800 - 1922  ธงเรือเขียว (Green Ensign)  พื้นธงสีเขียวมีรูปพิณแห่งไอร์แลนด์สีเหลือง ที่มุมธงบนด้านคันธงมีธงชาติสหราชอาณาจักร ปัจจุบันไม่ปรากฏบันทึกว่ามีการใช้ border|100px  พ.ศ. 2462 –  ธงเรือยอชต์ไอร์แลนด์  ธงพื้นสีนำเงิน มุมบนธงมีธงชาติวาง และ ด้านปลายธงมีรูปพิณฝรั่งสีทองวาง border|100px   ธงเรือยอชต์อูลสเตอร์  ธงเรือรัฐบาลสหราชอาณาจักร ที่ปลายธงมีรูปธงฝ่ามือแดงแห่งอูลสเตอร์ ภายใต้มงกุฎราชินี เซนต์เอ็ดเวิร์ด.

 ธงในอดีต 
 ธงชาติ 
ธงช่วงการใช้ชื่อธงรายละเอียด border|100px  ค.ศ. 1783-1801  ธงกางเขนแห่งนักบุญแพทริก  ธงสี่เหลี่ยมผืนผ้าสีขาว ภายในเป็นเครื่องหมายกากบาท border|100px   ค.ศ. 1916, 1919 - 1922  ธงสาธารณรัฐไอริช ช่วงเวลาระหว่างสงครามประกาศเอกราชไอร์แลนด์  ธงพื้นสีเขียว มีตัวอักษรสีทองเขียนว่า "Irish Republic"

 ธงราชการทหาร 
FlagDateUseDescription border|100px  พ.ศ. 2227 – พ.ศ. 2465  ธงชัยเฉลิมพลRoyal Irish Regiment (1684–1922) แห่งกองทัพบกสหราชอาณาจักร. รู้จักกันในชื่อว่า กรมทหารราบเดินเท้าที่18 แห่งไอร์แลนด์ และ กรมทหารราบเดินเท้าแห่งไอร์แลนด์ ที่18  border|100px  พ.ศ. 2336 – พ.ศ. 2424  ธงชัยเฉลิมพลRoyal Irish Regiment (1684–1922) แห่งกองทัพบกสหราชอาณาจักร. รู้จักกันในชื่อว่า กรมทหารราบเดินเท้าที่86 แห่งเคานท์ตี้ดาวน์  border|100px  พ.ศ. 2231 – พ.ศ. 2334  ธงชัยเฉลิมพลIrish Brigade แห่งกองทัพบกฝรั่งเศส.   ธงกางเขนแดง บนพื้นธงแดงเขียว, พร้อมคำขวัญว่า "In Hoc Signo Vinces" border|100px  พ.ศ. 2353 – พ.ศ. 2258  ธงชัยเฉลิมพลRegiment of Hibernia หรือ "O'Neill's Regiment" แห่งกองทัพบกสเปน   border|100px  พ.ศ. 2341  Flag carried by the United Irishmen at the Battle of Arklow  Green background with white Christian cross and the slogan "Liberty or Death".   พ.ศ. 2389 – พ.ศ. 2391  Green Silk flag of the Saint Patrick's Battalion of the Mexican Army  Green background with Irish Harp, shamrocks and Motto Erin Go Bragh in Gold border|100px  1861–1864  Color of the 28th Massachusetts Infantry regiment of the Irish Brigade (U.S.) of the Union Army  Green background with Irish Harp and motto Faugh a Ballagh (Clear the Way!)   1861–1864  2d Irish Color of the 69th Infantry Regiment (United States) of the Irish Brigade (U.S.) of the Union Army  Green background with Irish Harp
# Nepenthes × mirabilata
Nepenthes × mirabilata (เป็นการผสมคำระหว่าง mirabilis และ alata) เป็นลูกผสมตามธรรมชาติของ N. alata และ N. mirabilisCheek, M.R. & M.H.P. Jebb 2001. Nepenthaceae. Flora Malesiana 15: 1–157.

N. × mirabilata ถูกจัดเป็นลูกผสมตามธรรมชาติอยู่ใน Guide to Nepenthes Hybrids (คู่มือลูกผสมตามธรรมชาติของหม้อข้าวหม้อแกงลิง)  (1995) ลูกผสมนี้ถูกจำกับวงอยู่ในเขตมินดาเนา ประเทศฟิลิปปินส์ ซึ่งเป็นที่เดียวที่พ่อและแม่กระจายพันธ์ซ้อนทับกันอยู่
# น้ำปู๋
น้ำปู๋ หรือ น้ำปู เป็นเครื่องปรุงรสที่สำคัญในอาหารไทยภาคเหนือ ทำจากปูนา โดยนำปูนาที่ล้างสะอาด ใส่ครกตำกับตะไคร้ เพื่อดับกลิ่นคาว อาจใส่ใบขมิ้น ใบมะกอกหรือใบฝรั่งด้วยก็ได้ น้ำที่ได้นำมากรองกากออก นำมาเคี่ยวให้ข้น ใส่เกลือ น้ำมะกรูด น้ำปู๋ที่เคี่ยวจนได้ที่แล้วจะเป็นสีดำ ข้นหยดลงบนใบมะม่วงแล้วไม่ไหล ทางจังหวัดน่าน มีน้ำปู๋ที่เรียกน้ำปู๋พริก ซึ่งใส่พริกป่นกับกระเทียมลงในน้ำปู๋ที่เคี่ยวจนเกือบแห้ง แล้วเคี่ยวต่อจนได้ที่ น้ำปู๋เป็นเครื่องปรุงรสที่สำคัญของอาหารไทยภาคเหนือ ใช้แทนกะปิ น้ำปลา ปลาร้าครัวล้านนา. พิมพ์ครั้งที่ 2. กรุงเทพฯ : แสงแดด, หน้า 13. และเป็นส่วนประกอบสำคัญของน้ำพริกน้ำปู๋ ส้มตำ และใช้ปรุงรสในส้าหรือยำชนิดต่าง ๆ

กลุ่มหมู่บ้านโอท็อป บ้านหนองนาวบ้านหนองนาว อำเภอแจ้ห่ม จังหวัดลำปาง หมู่บ้านเล็กๆที่อยู่ไม่ไกลจากตัวเมือง ใช้เวลาขับรถเพียงไม่ถึงหนึ่งชั่วโมง ส่วนมากนักท่องเที่ยวที่มาที่นี่มักจะนึกถึงสถานที่ท่องเที่ยวอย่าง น้ำตกแจ้ซ้อน ที่อำเภอเมืองปาน ที่อยู่ไม่ไกลจากอำเภอแจ้ห่ม หากแต่ที่นี่ยังมีสถานที่ท่องเที่ยวหลายแห่ง โดยเฉพาะวัดวาอารามที่มีความสวยงามและประวัติศาสตร์มากมายรอให้นักท่องเที่ยวไปเยือน นอกจากนั้นยังมีผลิตภัณฑ์ชุมชนที่ขึ้นชื่ออย่าง น้ำผัก-น้ำปู ผลิตภัณฑ์ที่มาจากภูมิปัญญาชาวบ้าน ที่สืบทอดวิธีการมารุ่นต่อรุ่น

               วิถีชีวิตของชาวอำเภอแจ้ห่ม ส่วนใหญ่เป็นเกษตรกร ทำไร่ ทำนา .ในฤดูการทำนาจะมีปูนามาก แม้ว่าปูนาจะเป็นอาหารที่มีประโยชน์ แต่หากมีมากเกินไปก็ถือได้ว่าปูนาเป็นศัตรูของต้นข้าว ทำให้การทำนาได้ผลผลิตไม่ดี ไม่มีคุณภาพ ชาวนาจึงคิดว่าเมื่อมีปูนามากจะทำอย่างไรให้เก็บไว้ได้นาน จึงช่วยกันเก็บปูนนาซึ่งเป็นการกำจัดปูนาแบบไม่ใช้สารเคมีโดยนำมาแปรรูป ซึ่งเป็นการสร้างรายได้ให้กับคนในชุมชนอีกทางหนึ่งหนังสือพิมพ์ลานนาโพส์

               น้ำปู ของที่นี่ทำจากเนื้อปูนาล้วน ๆ เมื่อสุกแล้วน้ำปูจะมีสีดำตามธรรมชาติ กลิ่นหอม ไม่ใส่สารกันบูด ใช้ประกอบอาหารปรุงรสได้หลากหลาย เช่น น้ำปูใส่น้ำพริกหนุ่ม ใส่ส้มตำมะละกอ ใส่ยำหน่อไม้ ใส่แกงหน่อไม้ทุบ (สด) ใส่ตำส้มโอ ใส่ตำมะยม กระท้อน มะขามสดฝักอ่อนจิ้มน้ำปู หรือตำมะขามอ่อนใส่น้ำปู บางคนคลุกข้าวสวยรับประทาน บางคนก็จะเอาน้ำปูทาข้าวเหนียว(เหมือนขนมปังทาแยม)รับประทาน ฉะนั้นใครอยากจะลิ้มลองน้ำปูให้อร่อย เลิศรส ต้องไปลิ้มรสน้ำปูที่บ้านหนองนาว ตำบลแจ้ห่ม อำเภอแจ้ห่ม จังหวัดลำปาง เท่านั้น
# Nepenthes × bauensis
Nepenthes × bauensis (ได้ชื่อตามเมืองเบา รัฐซาราวัก) เป็นลูกผสมตามธรรมชาติระหว่าง N. gracilis และ N. northiana

N. × bauensis มีลักษณะกึ่งกลางระหว่างพ่อกับแม่ ขึ้นเป็นกอเถาคล้าย N. gracilis แต่มีใบและลำต้นที่ใหญ่กว่า ส่วนที่คล้าย N. northiana แสดงออกให้เห็นที่ลักษณะของหม้อ โดยเฉพาะเพอริสโตมที่กว้างกว่า N. gracilis และมีขีดสีแดง หม้อสูงถึง 15 ซม. มีสีเขียวซีดจนถึงแดงอมม่วง

N. × bauensis เป็นพืชพื้นราบ เติบโตสูงจากระดับน้ำทะเล 100 ม. พบบนพื้นดินและริมหนองน้ำที่ล้อมรอบด้วยผาหินปูนที่มี N. northiana อาศัยอยู่

ลูกผสมนี้พบได้ยาก N. × bauensis เป็นหนึ่งในสามลูกผสมตามธรรมชาติของ N. northiana, ชนิดอื่นๆคือ N. × cincta ที่ผสมกับ N. mirabilis
# จลนศิลป์
จลนศิลป์ เป็นศิลปะที่ประกอบด้วยชิ้นส่วนเคลื่อนที่หรือขึ้นอยู่กับการเคลื่อนไหวเพื่อให้ชิ้นงานนั้น 'ออกฤทธิ์' สร้างผลกระทบมะลิฉัตร เอื้ออานันท์. “พจนานุกรมศัพท์ศิลปะ” สำนักพิมพ์แห่งจุฬาลงกรณ์มหาวิทยาลัย, พ.ศ. 2545 ชิ้นส่วนเคลื่อนไหวมักได้รับพลังจากลม มอเตอร์ หรือจากผู้สังเกต
# Nepenthes northiana
Nepenthes northiana หรือ Miss North's Pitcher-PlantPhillipps, A. & A. Lamb 1996. Pitcher-Plants of Borneo. Natural History Publications (Borneo), Kota Kinabalu. เป็นหม้อข้าวหม้อแกงลิงถิ่นเดียวของเกาะบอร์เนียว ขึ้นที่ระดับความสูง 0 ถึง 500 ม.จากระดับน้ำทะเล ชื่อ northiana ถูกตั้งเป็นเกียรติแก่มาร์เรียนน์ นอร์ท (Marianne North) ผู้วาดภาพหม้อข้าวหม้อแกงลิงชนิดนี้เป็นคนแรก N. northiana เป็นหนึ่งในหม้อข้าวหม้อแกงลิงที่มีชื่อเสียงและถูกค้นพบช่วงครึ่งหล้งของศตวรรษที่ 19 ทำให้รัฐซาราวักมีชื่อเสียงในด้านพืชต่างแดนที่น่าตื่นเต้นClarke, C.M. & C.C. Lee 2004. Pitcher Plants of Sarawak. Natural History Publications (Borneo), Kota Kinabalu.

 ลักษณะทางพฤกษศาสตร์ 

N. northiana เป็นไม้เลื้อยไต่ ลำต้นอาจยาวถึง 10 ม. มีเส้นผ่าศูนย์กลาง 15 มม. ปล้องยาว 25 ซม.เป็นทรงกระบอกถึงสามเหลี่ยมTurnbull, J.R. & A.T. Middleton 1988. A new species of Nepenthes from Sabah, Malaysia. Botanical Journal of the Linnean Society 96(4): 351–358. เมื่อตัดขวางClarke, C.M. 1997. Nepenthes of Borneo. Natural History Publications (Borneo), Kota Kinabalu.

thumb|left|220px|ต้นใบกระจุกกับหม้อล่าง

ใบคล้ายกระดาษ ไร้ก้านถึงกึ่งมีก้านใบ แผ่นใบรูปขอบขนาน-รูปไข่กลับ ยาว 40 ซม.กว้าง 10 ซม. ปลายแหลม สอบเรียวไปทางฐาน ฐานหุ้มลำต้นเล็กน้อย และเป็นครีบปีกหนึ่งคู่ มีเส้นใบตามยาวมากกว่า 4 เส้นในแต่ละด้านของเส้นกลางใบ เส้นใบแบบขนนกไม่ชัดนัก มีต่อมน้ำต้อย 30 ถึง 60 ต่อมที่ใต้แผ่นใบDanser, B.H. 1928. The Nepenthaceae of the Netherlands Indies. Bulletin de Jardin de Botanique, Buitenzorg, Série III, 9(3–4): 249–438. สายดิ่งอาจยาวถึง 100 ซม.

หม้อล่างและหม้อใบกระจุกทรงรูปไข่ บางครั้งอาจเป็นทรงกระบอกในครึ่งบน มีขนาดใหญ่ สูงถึง 40 ซม. กว้าง 15 ซม. สามารถจุของเหลวได้ถึงหนึ่งควอร์ต (946 ml)Hansen, E. 2001. Where rocks sing, ants swim, and plants eat animals: finding members of the Nepenthes carnivorous plant family in Borneo. Discover 22(10): 60–68. มีปีกตะเข็บหนึ่งคู่ (≤15 มม.) ด้านหน้าของหม้อ ปากรูปไข่ยกตัวเฉียงไปด้านหลัง เพอริสโตมแผ่ไปด้านข้างกว้างเป็นพิเศษ (กว้าง ≤25 มม.) ขอบเป็นคลื่น ขอบด้านในมีฟันแยกกัน สั้น ฝารูปไข่ถึงรูปขอบขนาน ไม่มีรยางค์ ปลายแหลม มีเดือยเดี่ยว (ยาว ≤20 มม.) ที่ใกล้ฐานฝา หม้อบนคล้ายหม้อล่าง แต่เป็นรูปกรวย ปีกตะเข็บลดรูปลงเหลือแค่สัน

N. northiana มีช่อดอกแบบกระจะ ก้านช่อดอกยาว 60 ซม.ขณะที่แกนกลางยาว 40 ซม. ในช่อดอกเพศผู้จะสั้นกว่า ก้านดอกมักมีสองดอก ยาว 50 มม. เมล็ดค่อนข้างจะผิดแบบไปจากสกุลที่มีรยางค์สั้น เอ็มบริโอมีขนาดใหญ่ ผิวเหมือนเนื้อไม้ โครงสร้างนี้จะช่วยปกป้องเมล็ดจากการแพร่กระจายพันธุ์โดยลมไปในที่ไกลๆ ไม่มีสิ่งปกคลุม

thumb|right|180px|หม้อล่างสูง 40 ซม.

ลำต้นและใบมีสีเขียวอ่อน หม้อสีแกมเขียว-ขาว มีจุดสีแดง เพอริสโตมสีขาวถึงแดงมีขีดสีเข้ม
# แฮกเกอร์สเปซ
แฮกเกอร์สเปซ (hackerspace) หรือ แฮกสเปซ (hackspace) (จากคำว่า "แฮกเกอร์" และ "สเปซ") คือพื้นที่ทางกายภาพที่คนที่มีความสนใจร่วมกัน โดยมากเกี่ยวกับวิทยาศาสตร์ เทคโนโลยี ศิลปะดิจิทัล หรือ ศิลปะอิเล็กทรอนิกส์ สามารถพบปะกัน เข้าสังคม และทำงานร่วมกัน แฮกเกอร์สเปซนั้นเหมือนเป็นห้องปฏิบัติการ ห้องทำงาน โรงช่าง หรือ ห้องศิลปะ ของชุมชน ที่เปิดให้คนจากหลากหลายภูมิหลัง ได้สามารถเจอกัน และแบ่งปันความรู้และทรัพยากรต่าง ๆ เพื่อสร้างสิ่งต่าง ๆ ด้วยกัน

รายได้หลักของแฮกเกอร์สเปซมาจากค่าธรรมเนียมสมาชิก แฮกเกอร์สเปซบางที่ยังรับการสนับสนุนจากภายนอกด้วย

 กิจกรรม 
กิจกรรมโดยทั่วไปในแฮกเกอร์สเปซนั้นรวมถึง:

 การเรียนและแบ่งปันความรู้
 การนำเสนอและบรรยาย
 กิจกรรมทางสังคม รวมถึงเกมและงานสังสรรค์ ปาร์ตี้
 งานของโครงการส่วนบุคคลหรือโครงการกลุ่ม

แฮกเกอร์สเปซเตรียมโครงสร้างพื้นฐานที่จำเป็นสำหรับกิจกรรมเหล่านี้ เช่น ห้อง อาหารและเครื่องดื่ม ไฟฟ้า คอมพิวเตอร์เซิร์ฟเวอร์และเครือข่ายภายใน อินเทอร์เน็ต อุปกรณ์เครื่องเสียง เครื่องฉายภาพวิดีโอ เครื่องเกม อุปกรณ์ช่าง และอุปกรณ์อื่น ๆ

กิจกรรมที่สามารถทำได้นั้นถูกจำกัดโดยเครื่องมือที่มีในแต่ละแฮกเกอร์สเปซ ด้วยจำนวนสมาชิกและความสามารถในการจัดหาเครื่องมือของแฮกเกอร์สเปซที่เติบโดขึ้นทั่วโลก ความสามารถของแฮกเกอร์สเปซก็เติบโตขึ้นไปด้วย:

 งานโครงการ DIY เล็ก ๆ
 พัฒนาโครงการโอเพนซอร์สฮาร์ดแวร์ที่มีอยู่แล้วหรือโครงการใหม่
 งานประดิษฐ์ส่วนตัวหรืองานกลุ่ม
 งานโครงการศิลปะ เช่น จลนศิลป์ หรือ ศิลปะเชิงความเคลื่อนไหว (kinetic art)
 การพัฒนาเกมและแอนิเมชัน

 ตัวอย่างแฮกเกอร์สเปซ 

 bangspace บนถนนเอกมัย กรุงเทพ
 C4 ใน โคโลญ
 c-base ใน เบอร์ลิน
 Metalab ใน เวียนนา
 NYC Resistor ใน นครนิวยอร์ก
 Noisebridge ใน ซานฟรานซิสโก
 HackerDojo ใน เมาเทนวิว แคลิฟอร์เนีย

 แหล่งข้อมูลอื่น 
 Hackerspaces.org  มีรายการแฮกเกอร์สเปซทั่วโลก
 The Hackspace Foundation มูลนิธิแฮกเกอร์สเปซ
 Hackers need space to innovate - The Irish Times - October 24, 2008
 DIY Freaks - Wired - March 29, 2009
 Hackers seek physical space outside the virtual world - The Irish Times - April 10, 2009
 Where tinkerers take control of technology - Washington Post - April 19, 2009
 People Doing Strange Things With Soldering Irons: A Visit to Hackerspace - Xconomy - May 22, 2009
 DIY Gadgetry - BBC News - June 19, 2009